Redeschiderea școlilor, o necunoscută. Datele pe care autoritățile le iau în calcul.
Nu se știe încă dacă îți vei duce copilul la școală după vacanța de sărbători sau va continua orele din fața laptopului. Noul ministru al Educației spune că școlile ar trebui să fie deschise de pe 11 ianuarie. Valeriu Gheorghiță spunea că elevii s-ar putea întoarce în bănci la sfârșitul lunii martie.
Numai părinte să nu fii în România. Oricum o dai cu școlile tot nu-i bine. În continuare nu știi dacă îți vei putea duce copilul la școală după vacanța de sărbători sau va continua orele din fața laptopului.Iar autoritățile se contrazic în declarații. Noul ministru al Educației, Sorin Cîmpeanu, spune că, din punct de vedere calendaristic, școlile ar trebui să fie deschise de pe 11 ianuarie, însă nu știm exact dacă acest lucru se va întâmpla. A prioritizat grădinițele și școlile primare. Vedem însă ce se va întâmpla după ce elevii vor ieși din vacanța de iarnă.Pe de altă parte, Valeriu Gheorghiță spunea că elevii s-ar putea întoarce în bănci la sfârșitul lunii martie, începutul lunii aprilie, atunci când va fi finalizată vaccinarea populației aflate în grupele de risc.